שיחה:חיים פרחי

message: לפי עבודת שורשים שכתבתי לפני מספר שנים על אבותי, הגעתי לעובדות ותאריכים מעט שונים, וכן לידע נוסף:
השר חיים פרחי היה בן למשפחת  חלפנים ואישי ציבור יהודים מדמשק  שהייתה בין ראשי יהדות א"י במאות ה 18 וה19. ממחצית המאה ה18 שמשו בני המשפחה בתפקיד גזבר החצר בוויליאת (נפת) דמשק.
ראשון להם היה שאול פרחי, שניצל את מעמדו לסייע לנוצרים וליהודים. בניו, חיים רפאל משה ויוסף ירשו את מעמדם אביהם. בעקבות כיבוש הארץ ע"י המצרים, ניטלו מהמשפחה , ב1834 כל תפקידיה. חזרת השלטון העותומני לסוריה הביאה שוב לעלייתה הזמנית, אך המשפחה לא חזרה לעוצמתה הכלכלית. משפחת פרחי הקימה מפעלי צדקה שונים עבור הישוב בארץ ישראל ומילאה תפקיד חשוב בקשר שבינו לבין יהודי קושטא. באשר לתפקידם בתיווך בין הקהילות היהודיות לבין השלטונות אין ידיעה ברורה, להוציא עדות מעורפלת על עזרתם לפטור את יהודי צפת ממסים.
חיים פרחי, בנו של שאול, שימש   בתחילת דרכו כבנקאי של מושל דמשק. עם עלייתו לשלטון של אחמד גז'אר פשה נתמנה פרחי ליועצו הכספי והיה לדמות החשובה בפקידות הוויליאה שמרכזה היה בעכו. הוא מילא תפקיד מכריע בארגון הגנת עכו מפני נפוליאון ב 1799. חיים פרחי המשיך בתפקידו גם תחת סולימאן פחה , שלעלייתו סייע ונתנה לו יד חופשית בענייני מנהל וכספים. בתקופה זו התבסס היטב מעמד המשפחה כולה בעקר לאחר מינויו של סולימאן למושל דמשק ב1810. חיים פרחי סייע לעלייתו של עבדאללה כיורשו של סולימאן ב1818 ובראשית שלטונו היה השליט למעשה בוויליאה. מעמדו נפגע מחתירות יריביו וב1820 סר  חינו והוא  הוצא להורג בהוראת  הפחה עבדאללה.
"מדי פעם ניסה נפוליאון את מזלו בהסתערויות מחודשות (על א"י) אבל כולם נבלמו בידי מגינים שעשו בדרכים שונות גם להאטת עבודות המצור. לימין אחמד ג'זאר עמדה שלישיה ללא חת: סידני סמית, עמיתו, הקולונל הצרפתי המלוכני, פליפו שניצח על מלאכת הביצור והשר היהודי של הפחה חיים פרחי, שארגן והנהיג את אוכלוסיית העיר בת 12,000 הנפשות לעזרת חיל המצב של 8000 חיילים".
(מתוך אטלס כרטא לתולדות ארץ ישראל ומדינת ישראל).
נכתב ע"י אלעד וולמן, נכדו של ניסים פרחי. 27/06/2006
thread_title: תוצאות מחקר על משפחת פרחי

message: בנוגע לזה שסולימאן מלך תחת אחמד אל ג'זאר-אין ספק.
אבל, יש התנגשות בין הערך הזה ובין הערך על אל ג'זאר.
כאן כתוב שסולימאן היה בנו, ואילו בערך על אל ג'זאר, כתוב שהוא היה עבדו ועוזרו (המשפט האחרון בערך).
The-herod 17:45, 26 יולי 2006 (IDT)
בקשר למה שנכתב בדף המידע היומי. היום. יש הפנייה לאיור המציג את פרחי כשרטייה על עינו המנוקרת. הציור אכן מפורסם ומה שלא צויין במאמר הוא כי גם אפו נקטם. בהגדלה ניתן לראות את הדבר. המהנדס 18:44, 25 ביולי 2007 (IDT)
thread_title:  סולימאן-בנו או עבדו ועוזרו? 

message: באמת די מדהים איך משחקים עם תאריכים.
אני השוויתי הרבה מאוד מקורות, וזה מה שהגעתי אליו: סולימאן נפטר באוגוסט 1819. חיים פרחי עמל רבות, כדי שעבדאללה יתמנה לפשה אחריו, ומינוי זה הגיע סוף סוף ב-27 בינואר 1820. למעשה זה היה שיא הקריירה שלו, אך גם סופה. המוסלמים הקיצונים הסיתו את הפשה החדש נגד חיים פרחי, מי שגידל וטיפח אותו, ולבסוף, ב-9 באוגוסט 1820 הוצא פרחי להורג. 
אלה התאריכים שלדעתי הנכונים ביותר.
thread_title:  תאריכים 

message: ניתן להוסיף ספר נוסף בו מוזכח השר פרחי באריכות: "כיסופים": מאת יהודה בורלא המתאר את מסכת חייו של הרב אלקלעי. (נכתב על-ידי אלמוני ב-23:47, 19 בינואר 2010)
thread_title:  אזכור נוסף 

message: *הפרק "ירידתו(?) ומותו של פרחי" כתוב בצורה ארכאית, כנראה משום שנעשה שימוש במקור ארכאי. שימוש במילים שולטן, וקושטא (שכבר תיקנתי). וכן משפטים שאני חושש שהומצאו על ידי כותבים בני המאה ה-19 והועתקו כפי שהם לכאן "ובקריאת "שמע ישראל" יצאה נשמתו.". על פי הערך עצמו פרט לתליינים האילמים איש לא היה נוכח בשעת מותו של פרחי. גם האגדה מיותרת. על פי המקורות מתקופה זו הושלכה גופתו לים כשאבן סביב צווארה (ראו המאמר של פיליפ בקישור), ואין ספק שפרחי לא נקבר בעיר. 
*הפרק "סופו של עבדאללה" איננו רלוונטי לערך על חיים פרחי אלא לערך על עבדאללה (והוא אכן מפורט שם בצורה נרחבת).
אביהו • שיחה 08:20, 30 ביוני 2011 (IDT)
replies: text: מחקתי את שני הדברים לאחר קריאת העדויות במאמר של קתדרה. אביהו • שיחה 20:32, 1 ביולי 2011 (IDT)
thread_title:  הערות 

message: עד כמה שאני זוכר גם אפו של פרחי נקטם וזה ניתן לראות בתמונה הנמצאית באתר זה. שימו לב להבדל בין אפו של פרחי הנראה כמשולש ולאפם של האחרים.20:34, 30 ביולי 2016 (IDT)
thread_title: מומיו של פרחי

message: עפ"י אברהם יערי פרחי נרצח ב 21.8.1819 ולא 1820 יאיר קליין - שיחה 01:59, 21 באוגוסט 2022 (IDT)
replies: text: משתמש:יאיר קליין, בהמשך לפנייה שלך בדף שיחתי. בדקתי ואכן בעבר היה כתוב בערך כי פרחי נרצח ב-1819, אולם ב-2017 שינה זאת משתמש:David.r.1929 לשנת 1820 בצרוף אסמכתא, ובתקציר עריכה הוא כתב "תיקון. וגם לאור העובדה שב-27 בינואר 1820 הגיע הפירמן שמינה את עבדאללה פאשא לתפקיד מושל צידון". אני מציע שכל אחד מכם יציג כאן אמסכתאות (רצוי עם לינקים) לגבי שנת מותו, ואז יוחלט מה הגרסה הנכונה, או אולי צריך לכתוב בערך את שתי הגרסאות. במידת הצורך נזמן לדיון את בעלי הידע בתחום ההיסטוריה. אגסי - שיחה – הטיות יש לתקן 09:36, 21 באוגוסט 2022 (IDT)
replies: text: :אין ספק שזה היה ב-1820. זה התאריך שמופיע ב-Thomas Philipp, "Acre the rise and fall of a Palestinian city 1730-1831" . בתחילת אוגוסט 1819 היה עדיין השליט סולימאן פאשה. אביהו - שיחה 14:25, 21 באוגוסט 2022 (IDT)
replies: text: :: תודה. על אף שטרם הובאה כאן תגובת משתמש:יאיר קליין, אני נוטה לקבל את העמדה הזו. גם בוויקיפדיות האחרות (אנגלית ערבית וטורקית, למעט הצ'כית) כתוב כך שהוא נרצח ב-1820. משתמש:David.r.1929, כתב בהערות השוליים {הערה|נתן שור, המצטט את , כתב שחיים פרחי נרצח ב-24 באוגוסט 1820, ראו:  תומאס פיליפ (Thomas Phillip), כתב בספרו להלן, עמי 90, שעבדאללה פאשא הורה ב-8 באוגוסט 1820 לחנוק את חיים פרחי . כמו כן, בספרו של גדי לופו, חיים פרחי: זכרונות המועלם מעכו, תל אביב, הוצאת צבעונים, 2017, אפילוג, עמי 226, נכתב שחיים פרחי נרצח ב-24 באוגוסט 1820. מנגד, על פי רבי ישראל משקלוב (המצוטט במאמרו של נתן שור לעיל, עמי 185), מועד הרצח היה בראש חודש שנת ה'תקע"ט. אגסי - שיחה – הטיות יש לתקן 14:45, 21 באוגוסט 2022 (IDT)
replies: text: :::מורגנשטרן (בהערה בתוך הערך) מתייחס גם לתאריך של יערי. התאריך כנראה שגוי, הוספתי שני מקורות שסוקרים את חילוקי הדעות 1819/1820. ביקורת - שיחה 15:43, 21 באוגוסט 2022 (IDT)
replies: text: ::::תודה  על התיוג ותודה רבה לכל החברים שנרתמו במהרה לטפל בנושא: , (ודרך השיחה:ישראל משקלוב) ,  ובמיוחד . יישר כוח! --David.r.1929 - שיחה 16:03, 21 באוגוסט 2022 (IDT)
thread_title:  תאריך רצח חיים פרחי 

message: קטגוריה:ערכים שיש לתקן בהם קישורים חיצונייםשלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://ybz.org.il/_Uploads/dbsArticles/Benayahu.Elyichar.pdf נמצא כקישור שבור. מומלץ להוסיף https://web.archive.org/web/20170905094006/http://ybz.org.il/_Uploads/dbsArticles/Benayahu.Elyichar.pdf לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 18:35, 10 ביוני 2023 (IDT)
thread_title:  נמצאו קישורים חיצוניים שצריכים תיקון (יוני 2023)